เรื่องร้องเรียน (แสงสว่าง,ร้องเรียน,สะพาน,ท่อระบายน้ำ,ความปลอดภัย) วันที่ 2023-05-30 07:44:47 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022061

ขอให้ดำเนินการซ่อมแซมพื้นบาทวิถีชำรุดทรุดตัว และติดตั้งไฟฟ้าส่องสว่างริมทางจำนวน 1 จุด บริเวณ หน้าบ้านเลขที่ 971 ซอยพัฒนาการ 15 แขวงสวนหลวง เขตสวนหลวง กรุงเทพมหานคร เนื่องจากผู้ร้องแจ้งว่า หน้าบ้านเลขที่ 971 จะมีท่อระบายน้ำ และช่วงขอบปากท่อระบายน้ำมีสภาพบาทวิถีทรุดตัวลง ลักษณะเป็นอิฐตัวหนอนที่ทรุดลงไปจากระดับพื้นประมาณ 30 เซนติเมตรทั้งฝั่งซ้ายและขวา ฝั่งซ้ายจะชำรุดมากกว่าฝั่งขวา ยาวเป็นระยะทางประมาณ 1 เมตรกว่าช่วงหัวท้าย ซึ่งผู้ร้องคาดว่า เกิดจากมีการตอกหลักบอกซอย (ป้ายชื่อซอย) เมื่อประมาณ 10 เดือนที่ผ่าน เนื่องจากพื้นที่บริเวณดังกล่าวเป็นดินโปร่งเมื่อมีการตอกป้ายชื่อซอยทำให้เกิดบาทวิถีชำรุดทรุดตัวลง ทำให้เดินบริเวณพื้นที่ดังกล่าวไม่ได้ และบริเวณหน้าบ้านเลขที่ 971 ใกล้กับจุดที่มีท่อระบายน้ำ จะมีเสาไฟฟ้าแรงสูงอยู่จำนวน 1 ต้น สังเกตเห็นได้ง่าย บริเวณดังกล่าวไม่มีการติดตั้งไฟฟ้าส่องสว่าง ก่อนหน้านี้พื้นที่บริเวณดังกล่าวจะมีร้านสะดวกซื้อแต่มีการปิดกิจการไป ทำให้ทัศนวิสัยในพื้นที่มืด อีกทั้งเป็นพื้นที่สัญจรของประชาชนในการขึ้น-ลงสะพานลอย และพื้นที่ดังกล่าวช่วงบาทวิถีมีการชำรุดทรุดตัว ทำให้สุ่มเสี่ยงให้เกิดอันตรายและหกล้มได้  จึงประสงค์ให้หน่วยงานที่เกี่ยวข้องดำเนินการซ่อมแซมพื้นบาทวิถีชำรุดทรุดตัว และติดตั้งไฟฟ้าส่องสว่างริมทางจำนวน 1 จุด เพื่อเป็นการอำนวยความสะดวกและบรรเทาความเดือดร้อนให้ประชาชนที่สัญจรในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata